Balatonederics

Balatonederics község Veszprém vármegyében, a Tapolcai járásban. A település eredetileg Szent István magyar király korától az 1950-es megyerendezésig Zala vármegyéhez tartozott.

Fekvése 
A Keszthelyi-fennsík keleti szélénél helyezkedik el; a Balaton északi partján haladó 71-es főút és a Balatont Sopronnal összekötő 84-es főút találkozásánál.

Vonattal elérhető a Balatonszentgyörgy–Tapolca–Ukk-vasútvonalon.

Története 
A községet 1214-ben említik először. A török háborúk idején hol a törökök, hol Szigliget várának katonasága fosztogatta. 1572-ben a törökök porig égették. A betelepülő lakosság megélhetésének forrása a szőlő- és gyümölcstermesztés volt.

A szigligeti birtok és a kastély József fiára, báró Puteáni Gézára szállt, aki 1893-ban még 2246 katasztrális holdnyi birtokkal rendelkezett. Vagyonát kártyára, nőkre és lóversenyre költötte és

1912-ben báró Puteani Géza a felhalmozott adósosodása miatt eladta az anyjától örökölt szigligeti Lengyel-Puteani kastélyát gróf Esterházy Pálnak, és ezután a balatonedericsi kastélyába költözött át. Puteáni Géza bárónak az szülei báró Puteáni Vencel (1779–1810), királyi kamarás, kapitány, földbirtokos, valamint a lengyeltóti Lengyel családnak a sarja báró lengyeltóti Lengyel Krisztina (1781–1814) voltak, akik egykor jelentős földeket bírtak Balatonedericsen is.

A község római katolikus temploma kis magaslaton, valószínűleg középkori alapokon épült 1895-ben, eklektikus stílusban. A szőlőhegyeken szép népi stílusú présházak sorakoznak. A település számos pincéje csatlakozott már a térségi borút egyesülethez. A községet Balatongyörök felé elhagyva jutunk az Afrika Múzeumba, amelynek belső termeiben afrikai gyűjtemény, kívül többek között maszáj kunyhók és élő afrikai állatok láthatók.

Közélete

Polgármesterei 
 1990–1994: Tóth Lajos (független)
 1994–1998: Németh József (független)
 1998–2002: Németh József (független)
 2002–2006: Németh József (független)
 2006–2010: Németh József (független)
 2010–2014: Tóth Péter (független)
 2014–2019: Töreky Lászlóné (független)
 2019–2022: Papp János (független)
 2022-től: Németh László (független)

A településen 2022. június 26-án időközi polgármester-választást (és képviselő-testületi választást) kellett tartani, mert a korábbi képviselő-testület 2021. június 23-án feloszlatta magát. [A két dátum közti aránylag hosszú időtartamot a koronavírus-járvány miatt elrendelt korlátozások indokolták, mivel a járványhelyzet fennállása alatt Magyarországon nem lehetett választást kitűzni.] A választáson az addigi polgármester is elindult, de alulmaradt egyetlen kihívójával szemben, aki 72 % fölötti eredménnyel jutott mandátumhoz,

Népesség 
A település népességének változása:

	 
A 2011-es népszámlálás idején a lakosok 89,6%-a magyarnak, 1,6% németnek, 0,2% cigánynak mondta magát (10% nem nyilatkozott; a kettős identitások miatt az végösszeg nagyobb lehet 100%-nál). A vallási megoszlás a következő volt: római katolikus 78%, református 1,5%, evangélikus 0,5%, görögkatolikus 0,1%, felekezeten kívüli 2,5% (16,8% nem nyilatkozott).

Nevezetességei 
 Afrika Múzeum és Állatkert (Kültelek 11., a 71-es főút mellett)
 A településen négy fokozottan védett barlang található, a Csodabogyós-barlang, a Döme-barlang, a Jakucs László-barlang és a Kessler Hubert-barlang.
 Fekete-kastély
 Keresztelő Szent János templom

Képgaléria

Jegyzetek

További információk 

Gyilkosság és öngyilkosságok sora a magyar szellemkastélyban:
 Balatonederics műemlékei

Veszprém megye települései
Balaton-parti települések, településrészek
Zala vármegye települései